अब 24 जून को टीचर भर्ती की परीक्षा आयोजित होगी और आयोग ने इसकी आधिकारिक सूचना वेबसाइट पर जारी कर दी है। फिलहाल पीसीएस की लिखित परीक्षा कब होगी,इस पर असमंजस बना हुआ है। संभावना है कि आयोग की अगली बैठक के बाद ही इस पर से पर्दा हट सकेगा। दिलचस्प बात यह है कि इस बार आयोग लगातार अपनी भर्ती परीक्षा की डेट में विवाद के चलते बदलाव कर रहा था। लेकिन, अब बिना किसी विवाद के ही पीसीएस 2018 की परीक्षा को टाल दिया गया है। याद दिला दें कि आयोग के साल 2018 के प्रथम छमाही परीक्षा कैलेंडर में पीसीएस 2018 की प्रारंभिक परीक्षा 24 जून को निर्धारित थी।